Psi od slame
<s>Psi od slame () je američko-britanski igrani film snimljen 1971. godine u režiji Sama Peckinpaha, poznat kao najkontroverznije ostvarenje njegove filmografije odnosno jedan od najkontroverznijih filmova svog vremena.</s>

<s>Predstavlja adaptaciju romana The Siege of Trencher's Farm škotskog pisca Gordona Williamsa.</s><s>Protagonist, koga tumači Dustin Hoffman, je David Sumner, američki profesor matematike koji zajedno sa svojom privlačnom suprugom Amy (čiji lik tumači Susan George) dolazi provesti godišnji odmor u njenom rodnom mjestu u Cornwallu.</s><s>Radnja prikazuje kako dio lokalnih žitelja zamrzi Sumnerove i kako pritajeno neprijateljstvo eskalira kroz ispočetka sitne incidente u sve ozbiljnije nasilje, koje će na kraju muža natjerati da i sam koristi nasilje kako bi obranio živote.</s>

<s>Peckinpah je film došao snimati u produkciji njegovog poznanika Daniela Melnicka, i to nakon što ga je dotada matični studio Warner Bros. bio otpustio poslije neugodnih iskustava sa prekoračenjem budžeta i kaotičnom produkcijom prethodnog filma The Ballad of Cable Hogue.</s><s>Peckinpah nije previše cijenio originalni roman, ali ga je shvatio kao dobru priliku da u scenariju iznese ideje antropologa Roberta Ardreya iz knjige The Territorial Imperative prema kojima svako ljudsko biće instiktivno brani vlastitu teritoriju.</s><s>U tu je svrhu značajno izmijenio mnoge detalje zapleta i likova, pa je tako izbačen lik kćeri Sumnerovih, a Amy pretvorena u mladu, seksualno oslobođenu i flertu sklonu ženu.</s><s>Scenario je, također, u odnosu na roman nasilje i njegove posljedice učinio daleko ozbiljnijim i eksplicitnijim, te mu je dodao i seksualnu komponentu koje nije bilo u predlošku.</s><s>Za lik Davida je izabran Hoffman koji je bio intrigiran idejom da se pacifistički intelektualac u određenim okolnostima može transfomirati u krvoločnog ubicu.</s>

<s>Psi od slame su nakon premijere zabilježili solidan komercijalni uspjeh, ali su kritike bile podijeljene.</s><s>Dok je dio hvalio Peckinpahovu režiju, dotle je dio bio šokiran eksplicitnošću nasilja, ali još više scenom silovanja koja je proglašena "pornografskom" te bila predmetom cenzure i izbacivanja u nizu država.</s><s>Ona je izazvala dodatne kontroverze i zbog svoje ambivalentnosti, odnosno Peckinpahove montaže koja je sugerirala da žrtva barem djelomično uživa u njemu, a što je proglašeno odrazom autorove mizoginije i seksizma.</s><s>Osim feministkinja su film napali i ljevičari i liberali, držeči da se njime promovira vigilantističko uzimanje zakona u svoje ruke i fašizam.</s><s>Te su kontroverze koincidrale sa sličnim zamjerkama  filmovima kao što su Prljavi Harry i Paklena naranča, odnosno potakle raspravu o tome da je tadašnja filmska industrija otišla predaleko u prikazu nasilja.</s>

<s>Godine 2011. je snimljen istoimeni remake sa radnjom smještenom u ruralni Mississippi, koji je izazvao daleko manje kontroverzi, ali i je imao i manje uspjeha.</s>

<s>Uloge
 Dustin Hoffman ...</s><s>David Sumner
 Susan George ...</s><s>Amy Sumner
 Peter Vaughan ...</s><s>Tom Hedden
 T. P. McKenna ...</s><s>Major John Scott
 Del Henney ...</s><s>Charlie Venner
 Jim Norton ...</s><s>Chris Cawsey
 Donald Webster ...</s><s>Phil Riddaway
 Ken Hutchison ...</s><s>Norman Scutt
 Len Jones ...</s><s>Bobby Hedden
 Sally Thomsett ...</s><s>Janice Hedden
 Robert Keegan ...</s><s>Harry Ware
 Peter Arne ...</s><s>John Niles
 Cherina Schaer ...</s><s>Louise Hood
 Colin Welland ...</s><s>Velečasni Barney Hood
 David Warner ...</s><s>Henry Niles (nenaveden na špici)
 June Brown (izbačene scene) ...</s><s>Mrs.</s><s>Hedden</s>

<s>Izvori</s>

<s>Vanjske veze</s>

<s>Essay by Joshua Clover for Criterion Collection
Essay by Michael Sragow  at Salon.com</s>

<s>Američki filmovi
Britanski filmovi
Dramski filmovi
Triler filmovi
Psihološki trileri
Authority control 2</s>

